मलप्पुरम में हादसा, मरने वालों में ज्यादातर बच्चे और महिलाएं; रेस्क्यू ऑपरेशन जारी
Kerala Boat Accident Rescue Operation Video Update; Follow Malappuram News, Reports and Latest News On Boat Accident Rescue Operation केरल के मलप्पुरम जिले में रविवार को एक टूरिस्ट बोट पलटने से 18 लोगों की मौत हो गई। बोट में करीब 30 लोग सवार थे।
केरल के मलप्पुरम जिले में रविवार को एक टूरिस्ट बोट पलटने से 22 लोगों की मौत हो गई। न्यूज एजेंसी PTI के मुताबिक, बोट में 30 से ज्यादा लोग सवार थे। मलप्पुरम के कलेक्टर वीआर प्रेमकुमार ने बताया कि मरने वालों में ज्यादातर बच्चे और महिलाएं हैं। बोट में सवार 5 लोग तैरकर किनारे आ गए थे। 10 लोगों को गंभीर हालत में कोट्टाकल अस्पताल में भर्ती कराया गया है। पुलिस ने बोट के मालिक नसर को कोझिकोड से हिरासत में ले लिया है।
केरल मानवाधिकार आयोग ने इस मामले में केस दर्ज किया है। आयोग ने मामले में मलप्पुरम जिला कलेक्टर, जिला पुलिस प्रमुख और अलप्पुझा पोर्ट चीफ सर्वेयर से रिपोर्ट मांगी है।
राज्य के मुख्यमंत्री पिन्नराई विजयन ने मृतकों के परिवार को 10 लाख रुपए मुआवजा देने का ऐलान किया है। साथ ही घटना की जांच का आदेश दिया है। हादसा किस वजह से हुआ इस बारे में अब तक कोई आधिकारिक बयान नहीं आया है। हालांकि, स्थानीय लोगों के मुताबिक बोट में क्षमता से ज्यादा लोग बिठाए गए थे और उतने लाइफ-जैकेट नहीं थे।
खबर पूरी पढ़ने से पहले आप इस पोल में हिस्सा लेकर अपनी राय दे सकते हैं...
बोट को किनारे पर लगाया गया, रेस्क्यू ऑपरेशन जारी
हादसा रविवार शाम लगभग 7 बजे मलप्पुरम जिले के तनूर इलाके में तुवलतिरम बीच के पास हुआ। बोट को किनारे पर लाया जा चुका है। क्षेत्रीय फायर रेंज ऑफिसर शिजु केके ने बताया कि बोट पर सवार लोगों की सही संख्या की जानकारी नहीं मिल सकी है। ऐसे में और भी लोगों के फंसे होने की आशंका को देखते हुए रेस्क्यू ऑपरेशन चलाया जा रहा है।
देखिए इस हादसे की 9 तस्वीरें...
PM मोदी ने की 2 लाख रुपए के मुआवजे की घोषणा
प्रधानमंत्री नरेंद्र मोदी ने ट्वीट कर हादसे पर दुख जताया है। उन्होंने ट्वीट किया- केरल के मलप्पुरम में नाव हादसे में लोगों की मृत्यु होने से दुखी हूं। मृतकों के परिवारों के प्रति मेरी संवेदना है। प्रत्येक मृतक के परिजनों को PMNRF से 2 लाख रुपए दिए जाएंगे।
सुबह 6 बजे से शुरू हुआ मृतकों का पोस्टमॉर्टम
हादसे में मारे गए 22 लोगों में से 15 की पहचान की जा चुकी है। सुबह 6 बजे से मृतकों के पोस्टमॉर्टम की प्रक्रिया शुरू हुई। मंत्री वी अब्दुर्रहमान ने बताया है कि अभी तक नाव पलटने की वजह सामने नहीं आई है। पुलिस मामले की जांच कर रही है।
राष्ट्रपति द्रौपदी मुर्मू, उपराष्ट्रपति जगदीप धनखड़ और केर​​ल के मुख्यमंत्री पिनारई विजयन ने हादसे पर दुख जताया है। कांग्रेस नेता राहुल गांधी और पार्टी महासचिव केसी वेणुगोपाल ने भी मृतकों के परिवारों के प्रति संवेदना व्यक्त की है।
नाव पलटने से जुड़ी ये खबरें भी पढ़ें…
कटिहार में मोबाइल के चक्कर में 10 लोग डूबे: मासूम के हाथ से फोन नदी में गिरा, दादा ने छलांग लगाई...तभी नाव डगमगा गई
कटिहार में हुए नाव हादसे में 10 लोग डूब गए। इनमें से 7 लोगों की मौत हो गई, वहीं 3 लोगों को बचा लिया गया। मृतकों में एक 6 साल का बच्चा भी है। वह मोबाइल पर वीडियो देख रहा था। इसी दौरान उसके हाथ से नदी में मोबाइल गिर गया। तभी उसके दादा नदी में कूद पड़े। जिस कारण नाव का संतुलन बिगड़ गया और पलट गई। पूरी खबर पढ़ें...
बीसलपुर डैम में नाव पलटी, JEN समेत 7 डूबे:5 को बचाया; जूनियर इंजीनियर सहित दो लापता
टोंक जिले के सबसे बड़े बीसलपुर बांध में 5 मई को बोटिंग के दौरान एक नाव पलट गई और एक ही परिवार के 6 सदस्यों समेत कुल 7 लोग डूबने लगे। इस दौरान मछुआरों और ग्रामीणों ने 5 लोगों को बचा लिया, जबकि 2 व्यक्ति लापता हो गए। लापता होने वालों में से एक टोडारायसिंह पंचायत समिति के जूनियर इंजीनियर (JEN) हैं। पूरी खबर पढ़ें...
गंगा नदी में नाव पलटी, 6 लोग लापता:पटना के दीघा में हादसा; नाव पर सवार थे 21 लोग
पटना में पिछले साल 22 अक्टूबर को एक नाव गंगा नदी में पलट गई। नाव पर 21 लोग सवार थे। इनमें से 15 लोगों को स्थानीय गोताखोरों की सहायता से सुरक्षित बाहर निकाल लिया गया, जबकि 6 लोग लापता थे।हादसा दीघा में पिलर नंबर 10 के पास हुआ। पूरी खबर पढ़ें...